எல்லோரும் அமர்ந்தபடி பேசிக் கொண்டிருந்தோம். சாரதி உரிமையுடன் என் பக்கத்தில் வந்து அமர்ந்துகொண்டு “கங்கிராட்சுலேஷன்ஸ் மீனா! உன் கணவன் இவ்வளவு திறமைசாலியாக இருப்பான் என்று நான் நினைக்கவில்லை. இந்த அமைதியான சூழ்நிலையைப் பார்க்கும்போது எனக்கும் இங்கே ஒரு வீடும், கொஞ்சம் நிலமும் வாங்கிப் போட்டால் நன்றாக இருக்கும் என்று தோன்றுகிறது. பட்டணத்து பிசி வாழ்க்கையில் களைத்துப் போனபோது இங்கே வந்து நான்கு நாட்கள் தங்கினால் புத்துணர்ச்சி கிடைக்கும்” என்றான். பழைய விஷயங்கள் எதுவும் மனதில் வைத்துக்கொள்ளாமல் அவன் இப்படி உரிமையுடன் பேசியது எனக்கு சந்தோஷமாக இருந்தது.